《花朝遵王侄招饮，即用朝字为韵》
清代·钱陆灿

西城卜筑占山腰，况撰良辰是此朝。一自桃花忘汉世，翻如蓂荚数唐尧。

酒家别有闲田地，诗意还归新柳条。翠釜精盘吾不继，也须分日探梅椒。

作者简介：（1612—1698）江南常熟人，字尔韬，号湘灵，又号圆沙。钱谦益族子。顺治十四年举人。以奏销案黜革。好藏书，教授常州、扬州、金陵间，从游甚众，以一穷老书生为东南文坛领袖。晚年居溪山北麓，老屋三间，临街诵读，声如金石。有《调运斋诗文随刻》。又从钱谦益《列朝诗集》辑出《小传》别行，并有所是正。